Ο **Μητροπολίτης Κρούσεβο-Ντεμιρχισάρ Ιωάννης** (κοσμικό όνομα Ζόραν Βρανισκόφσκι, σλαβομακεδονικά: Зоран Вранишковски‎, γεν. 28 Φεβρουαρίου 1966, Μπίτολα (Μοναστήρι), Σ.Δ.Μακεδονίας, Σ.Ο.Δ.Γιουγκοσλαβίας), είναι Σλαβομακεδόνας Ορθόδοξος κληρικός και επίσκοπος της Αρχιεπισκοπής Αχρίδος (Βόρειας Μακεδονίας). Μέχρι τις 20 Μαΐου 2023 ήταν επικεφαλής της πρώην Αυτόνομης Αρχιεπισκοπής Αχρίδος της Σερβικής Ορθόδοξης Εκκλησίας, με τίτλο *Αρχιεπίσκοπος Αχρίδος Ιωάννης ΣΤ΄*.

Βιογραφικά στοιχεία
-------------------

Ο Ζόραν Βρανισκόφσκι σπούδασε στη Σχολή Πολιτικών Μηχανικών στα Σκόπια, απ' όπου αποφοίτησε το 1990. Τον ίδιο χρόνο, γράφτηκε στη Σχολή Ορθόδοξης Θεολογίας του Πανεπιστημίου του Βελιγραδίου. Από εκεί αποφοίτησε τον Ιούνιο του 1995 και στη συνέχεια ξεκίνησε μεταπτυχιακές σπουδές. Από το 2008, σπουδάζει για την απόκτηση Διδακτορικού διπλώματος, με διδακτορική διατριβή που έχει ως θέμα «*Η ενότητα της Εκκλησίας και τα Σύγχρονα Εκκλησιολογικά Προβλήματα*».

Εκάρη μοναχός το Φεβρουάριο 1998 παίρνοντας το όνομα Γιοβάν (Ιωάννης). Λίγο αργότερα χειροτονήθηκε διάκονος και στη συνέχεια ιερέας. Τον Ιούλιο του 1998 χειροτονήθηκε επίσκοπος με τον τίτλο του Επισκόπου Ντρεμβίτσα, και τοποθετήθηκε ως εφημέριος στη Μητρόπολη Πρεσπών και Πελαγονίας. Τον Μάρτιο του 2000, εξελέγη Επίσκοπος Βέλες. Το 2005 τοποθετήθηκε Αρχιεπίσκοπος Αχρίδος και Μητροπολίτης Σκοπίων από τον Πατριάρχη Σερβίας. Ο Ιωάννης αρνήθηκε να αναγνωρίσει, θεωρώντας σχισματική και αντικανονική, την αυτοαποκαλούμενη (τότε) Μακεδονική Ορθόδοξη Εκκλησία, και έμεινε σε κοινωνία με την υπόλοιπη Ορθόδοξη Εκκλησία.

Το 2004 καταδικάστηκε σε 18 μήνες φυλάκιση με την κατηγορία πως ήταν υποκινητής εθνοτικού και θρησκευτικού μίσους, διχόνοιας και της μισαλλοδοξίας, από τους οποίους εξέτισε τους 8, καθώς το Ανώτατο Δικαστήριο έκρινε κάποια σημεία της κατηγορίας ως αντισυνταγματικά. Το 2006 καταδικάστηκε πάλι σε 2 χρόνια φυλάκισης, αυτή τη φορά με την κατηγορία της υπεξαίρεσης 57.000 ευρώ από μια δωρεά. Αρχικά, το Δικαστήριο αντέκρουσε το κατηγορητήριο, αλλά η υπόθεση επέστρεψε για νέα εκδίκαση. Στη δεύτερη δίκη, οι κατηγορούμενοι αθωώθηκαν από το κατηγορητήριο, αλλά η υπόθεση επέστρεψε για μια τρίτη εκδίκαση, στην οποία ο Ιωάννης καταδικάστηκε 2 έτη φυλάκισης. Φυλακίστηκε στις 8 Αυγούστου 2006 και εξέτισε 256 ημέρες ποινής. Με απόφαση του Δικαστηρίου των Σκοπίων, ο Ιωάννης αποφυλακίστηκε στις 19 Ιανουαρίου 2015. Οι πιστοί στην τότε π.Γ.Δ.Μ. τον υποδέχθηκαν με συγκίνηση, ενώ ο ίδιος μετέβη στη Ρωσία για αποθεραπεία ύστερα από πρόσκληση του Πατριάρχη Μόσχας και πάσης Ρωσίας Κυρίλλου. Ο Αρχιεπίσκοπος Ιωάννης και άλλα μέλη της Αρχιεπισκοπής Αχρίδος έχουν δεχτεί σωματικές επιθέσεις, ενώ σε πολλές περιπτώσεις οι εκκλησίες της Αρχιεπισκοπής έχουν καταστραφεί.

Το 2016 ήταν μέλος της αντιπροσωπείας της Εκκλησίας της Σερβίας στην Πανορθόδοξη Σύνοδο της Κρήτης.

Παραπομπές
----------

1. ↑  «Επίσημα στη δικαιοδοσία της Αρχιεπισκοπής Αχρίδος οι τέσσερεις Επίσκοποι από τη Σερβική Εκκλησία». *ΟΡΘΟΔΟΞΙΑ*. 21 Ιουνίου 2023.
2. ↑  «Саопштење за јавност Светог Архијерејског Сабора Српске Православне Цркве». *Σερβική Ορθόδοξη Εκκλησία*. 20 Μαΐου 2023.
3. ↑  «US State Dept. Report on Religious Freedom in Macedonia, 2006». Αρχειοθετήθηκε από το πρωτότυπο στις 19 Ιανουαρίου 2012. Ανακτήθηκε στις 9 Αυγούστου 2010.
4. ↑  First verdict - the indictment refuted
5. ↑  Ruling of the Court of Appeals with regard to the rejection verdict
6. ↑  Second verdict - acquittal
7. ↑  Ruling of the Court of Appeals in regard to the acquittal verdict
8. ↑  Third verdict - convicting
9. ↑  «Ρομφαία».
10. ↑  «Η πρώτη Θεία Λειτουργία του Αρχιεπισκόπου Σκοπίων μετά την αποφυλάκιση». *ΟΡΘΟΔΟΞΙΑ INFO*.
11. ↑  «Στη Ρωσία για αποθεραπεία, ο Αρχιεπίσκοπος Ιωάννης». 9/2/2015. .
12. ↑  «Freedom House report on Macedonia, 2006». Αρχειοθετήθηκε από το πρωτότυπο στις 1 Φεβρουαρίου 2011. Ανακτήθηκε στις 9 Αυγούστου 2010.
13. ↑  «Delegations». Η Αγία και Μεγάλη Σύνοδος. Ανακτήθηκε στις 16 Νοεμβρίου 2023.

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Ορθοδοξία
* Πύλη:Βόρεια Μακεδονία
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 307206419
* GND: 140108785

 |

 |